Olimlar hozirgilaridan 100 marta tezroq quvvat oladigan akkumulyator yaratdi

Janubiy Koreyada bir guruh olimlar noyob xususiyatlarga ega akkumulyatorlar ishlab chiqarishning yangi texnologiyasini yaratdi, deb yozadi “Hi-tech.mail.ru” Yonhap agentligiga tayanib.

Koreya fan va texnologiyalar instituti (KAIST) olimlari yangi material — qandaydir superkondensatorni yaratdi. Ushbu komponent sharofati bilan batareyalar hozirgi litiy-ionlilariga qaraganda 100 marta tezroq zaryad oladi.
Shuningdek, ular energiya saqlanish zichligini qariyb bir yarim marta oshirish imkonini beradi. Yangi akkumulyatorlar litiy-ionlilarga nisbatan kattaroq sig‘imga ega bo‘ladi, ammo hajmi o‘z holicha qoladi.
Texnologiya yaratuvchilari taxmin qilishicha, superkondensatordan elektromobil va mobil qurilmalar akkumulyatorlarida foydalanish mumkin bo‘ladi. Biroq batafsil ma’lumot oshkor etilmayapti.